नई दिल्‍ली: एक्‍ट्रेस आयशा टाकिया शादी के बाद फिल्‍मों और ग्‍लैमर की दुनिया से पूरी तरह दूर हो गई थीं. लेकिन अपने ससुर और सपा नेता अबु आजमी के महिलाओं के लिए दिए जाने वाले विवादास्‍पद बयानों के चलते आयशा टाकिया का नाम सुर्खियों में आता रहा है. आयशा अक्‍सर अपने ससुर की राय से अलग मत रखते हुए और उसे सामने रखते हुए देखी गई हैं. आयशा ने मिड-डे से बात करते हुए कहा है कि दरअसल इसका कारण सोच में अंतर है और संवाद के माध्‍यम से ही इन अंतरों को सुलझाया जा सकता है. आयशा टाकिया ने समाजवादी नेता अबु आजमी के बेटे फरहान आजमी से साल 2009 में शादी की थी और अब उनके एक बेटा है.